open-index/open-wikipedia-markdown huggingface dataset:
Oktay Rifat

**Oktay Rifat**, alkuperäinen nimi **Oktay Rifat Horozcu**, (1914 Trabzon, Turkki – 1988 Istanbul, Turkki) oli turkkilainen runoilija ja näytelmäkirjailija. Rifat kuuluuTurkin runouden neljään mestariin, joista kolme muuta ovat Melih Cevdet Anday, Fazıl Hüsnü Dağlarca ja Behçet Necatigil. Hän muodosti Melih Cevdet Andayn ja Orhan Veli Kanıkin kanssa runoilijaryhmän Garip, joka syrjäytti perinteistä runoa edustavan tyylin. Hän käänsi ranskan- ja latinankielistä runoutta.

Rifat opiskeli Ranskassa ja työskenteli Turkin rautateiden lainopillisena neuvonantajana.

## Suomennettuja runoja
;Julkaisuissa:
* *... kuin ilkikuriset lapset: modernia turkkilaista runoutta*, Palladium kirjat 2010 
* *[[Kirjo (lehti)|Kirjo: kirjallisuus- ja kulttuurilehti]]*, 2010; nro 3
;Runot
* Piha, suom. Riitta Cankocak, julkaisussa: *... kuin ilkikuriset lapset* ja *Kirjo*, s. 15
* Kuin lintu, suom. Riitta Cankocak, julkaisussa: *... kuin ilkikuriset lapset* ja *Kirjo*, s. 15
* Jäädä jälkeen, suom. Riitta Cankocak, julkaisussa: *...kuin ilkikuriset lapset* ja *Kirjo*, s. 23

## Lähteet
* Cevat Capan & Riitta Cankocak:  Turkkilaisesta runoudesta: Oudot herrat, Kirjo, runouslehti 3/2010; s. 10, 15, 21, 23 (Myös arkistossa) (pdf)

### Viitteet
Tonight (Saara Aallon & Teemu Roivaisen albumi)

**Tongiht** on Saara Aallon & Teemu Roivaisen duettoalbumi, joka julkaistiin 8. huhtikuuta 2015.
## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Helsingin Sanomat: 

## Lähteet
Stanisław Ostoja-Chrostowski

**Stanisław Ostoja-Chrostowski** (14. joulukuuta 1900 Varsova – 9. marraskuuta 1947 Varsova) oli puolalainen taidemaalari, kuvanveistäjä ja Varsovan taitoaineiden akatemian professori.

Ostoja-Chrostowski osallistui vuoden 1936 Berliinin olympialaisiin, joissa hän voitti pronssia graafisissa töissä teoksellaan "Dyplom Yacht Klubu" ("Yachting Club Certificate").

Toisen maailmansodan aikana Ostoja-Chrostowski osallistui maanalaisen vastarintaliikkeen Puolan kotiarmeijan viestintätehtäviin. Sodan jälkeen hänestä tuli Varsovan taitoaineiden akatemian rehtori, hän osallistui Puolan ja Neuvostoliiton ystävyysseuran toimintaan ja hänelle myönnettiin kuolemansa jälkeen Polonia Restitutan ritarikunnan ansiomerkki.

## Lähteet

## Aiheesta muualla
S-13 (1940)

**S-13** () oli Neuvostoliiton laivaston Stalinets-luokan sukellusvene toisessa maailmansodassa.

## Valmistus

Alus tilattiin Gorkista Krasnoje Sormovolta, missä köli laskettiin 19. lokakuuta 1938. Alus laskettiin vesille 25. huhtikuuta 1940 ja otettiin palvelukseen 31. heinäkuuta 1941.

## Palvelus
Alus poistettiin palveluksesta 1956 ja romutettiin 1958-1959.

## Lähteet
*
*
* 
*

### Viitteet
Jacob Kiplimo

**Jacob Kiplimo** (s. 4. marraskuuta 2000 Kweenin piirikunta) on ugandalainen kestävyysjuoksija. Hän edustaa italialaista ASD Athletic Prato -seuraa.

Kiplimo karsiutui 15-vuotiaana 5 000 metrin juoksun alkuerissä Rio de Janeiron olympialaisissa 2016. Hän saavutti samana vuonna Bydgoszczin alle 20-vuotiaiden MM-kilpailuissa pronssia 10&nbsp;000&nbsp;metrillä ajalla 27.26,68. Hän voitti Kampalan maastojuoksun MM-kilpailuissa 2017 kultaa poikien sarjassa. Saman vuoden Lontoon MM-kilpailuissa hän karsiutui 5&nbsp;000&nbsp;metrin alkuerissä. Gold Coastin Kansainyhteisön kisoissa 2018 hän sijoittui 10&nbsp;000&nbsp;metrillä neljänneksi. Samana vuonna käydyissä Tampereen alle 20-vuotiaiden MM-kilpailuissa hän saavutti 10&nbsp;000&nbsp;metrillä hopeaa ajalla 27.40,36 ja sijoittui 5&nbsp;000&nbsp;metrillä kuudenneksi.

Kiplimo saavutti Ärhusin maastojuoksun MM-kilpailuissa 2019 hopeaa henkilökohtaisessa kilpailussa ja kultaa joukkuekilpailussa. Hän voitti puolimaratonin maailmanmestaruuden Gdyniassa 2020 Ugandan ennätysajalla 58.49. Joukkuekilpailussa Uganda sai pronssia. Hän saavutti vuonna 2021 järjestetyissä Tokion olympialaisissa pronssia 10&nbsp;000&nbsp;metrillä ajalla 27.43,88 ja sijoittui 5&nbsp;000&nbsp;metrillä viidenneksi. Kiplimo juoksi uuden maailmanennätyksen 57.31 puolimaratonilla Portugalin Lissabonissa 21. marraskuuta 2021. Hän alitti Kenian Kibiwott Kandien edellisen ennätyksen yhdellä sekunnilla. Hän saavutti Eugenen MM-kilpailuissa 2022 pronssia 10&nbsp;000&nbsp;metrillä ajalla 27.27,97. Saman vuoden Birminghamin Kansainyhteisön kisoissa hän voitti kultaa 5&nbsp;000&nbsp;metrillä ajalla 13.08,08 ja 10&nbsp;000&nbsp;metrillä ajalla 27.09,19. Hän voitti maastojuoksun maailmanmestaruuden Bathurstissa 2023. Joukkuekilpailussa Uganda sai pronssia. Vuoden 2024 maastojuoksun MM-kilpailuissa hän voitti henkilökohtaisessa kilpailussa kultaa ja joukkuekilpailussa hopeaa. Pariisin olympialaisissa hän oli 10&nbsp;000&nbsp;metrillä kahdeksas.

Kiplimo juoksi 16. helmikuuta 2025 Barcelonassa puolimaratonin aikaan 56.42. Aika alitti Yomif Kejelchan nimissä olleen maailmanennätyksen 48 sekunnilla. Aikaa ei kuitenkaan vahvistettu viralliseksi maailmanennätykseksi, sillä Kiplimon katsottiin hyötyneen hänen edellään ajaneesta etuautosta. Saman vuoden huhtikuussa Kiplimo sijoittui Lontoon maratonilla toiseksi Ugandan ennätysajalla 2.03.37. Hän kohensi ennätyksen aikaan 2.02.23 voittaessaan puoli vuotta myöhemmin Chicagon maratonin. Hän voitti maastojuoksun maailmanmestaruuden Tallahasseessa 2026. Joukkuekilpailussa Uganda saavutti pronssia.

Maaliskuussa 2026 Lissabonissa Kiplimo juoksi puolimaratonin aikaan 57.20 ja alitti Yomif Kejelchan nimissä olevan maailmanennätyksen 10 sekunnilla. Kansainvälinen yleisurheiluliitto ei ole vielä vahvistanut Kiplimon aikaa viralliseksi maailmanennätykseksi.

## Henkilökohtaiset ennätykset
### Ulkoradat

### Sisäradat

## Lähteet
S-11 (1938)

**S-11** () oli Neuvostoliiton laivaston Stalinets-luokan sukellusvene toisessa maailmansodassa.

## Valmistus

Alus tilattiin Gorkista Krasnoje Sormovolta, missä köli laskettiin 20. lokakuuta 1937. Alus laskettiin vesille 20. huhtikuuta 1938 ja otettiin palvelukseen 27. kesäkuuta 1941.

## Palvelus
Alus upotettiin 2. elokuuta 1941.

## Lähteet
*
*
* 
*

### Viitteet
Simo Kavanne

**Simo Kavanne**, vuoteen 1944 **Kavander** (6. marraskuuta 1917 Maaria – 19. elokuuta 1990 Espoo) oli suomalainen teollisuusneuvos, kirjapainoalan ammattilainen ja ylijohtaja.

Kavanteen vanhemmat olivat ammattiopettaja Ilmari Kavanne, aiemmin Kavander, ja Alina Koskinen ja puoliso vuodesta 1942 Lillian Linnea Lindroos. 1930-luvulla kirjapainon juoksupoikana aloittanut Kavanne eteni Valtion painatuskeskuksen ylijohtajaksi, mistä tehtävästä hän jäi eläkkeelle 1981. Kavanne opiskeli työnsä ohessa Helsingin kirjapainokoulussa 1935–1937. Oikolukijasta latojaksi päässyt Kavanne tuli 1939 *[[Helsingin Sanomat|Helsingin Sanomia]]* painaneen Helsingin Uusi Kirjapaino -yhtiön palvelukseen, jossa myös hänen isänsä ja veljensä Risto Kavanne sittemmin työskentelivät. Simo Kavanne yleni painotalossa faktoriksi ja ylifaktoriksi, käytyään työnsä ohessa faktorikoulun ja suoritettuaan myös ylioppilastutkinnon 1948. Vuonna 1956 Kavanne siirtyi Jyväskylään Gummeruksen tuotantolaitosten johtajaksi, mutta palasi sieltä Helsinkiin Valtioneuvoston kirjapainon johtajaksi. Valtion painatuskeskuksen tultua perustetuksi 1967 hänestä tuli sen johtaja, joka kehitti merkittävästi painatuskeskuksen toimintaa liikelaitoksena. Valtion painatuskeskuksen ylijohtajana Kavanne toimi 1974–1981. Hän sai teollisuusneuvoksen arvonimen 1968. 

## Lähteet
Emil Sutor

**Emil Sutor** (19. kesäkuuta 1888 Offenburg – 13. elokuuta 1974 Karlsruhe) oli saksalainen kuvanveistäjä. 

Sutor osallistui vuoden 1936 Berliinin olympialaisiin, joissa hän voitti kultaa reliefeissä teoksellaan "Hürdenläufer" ("Hurdle runners").

## Lähteet

## Aiheesta muualla
Pakosławice

**Pakosławice** on maalaiskunta Nysan piirikunnassa Opolen voivodikunnassa Puolassa. Sen väkiluku oli vuoden 2020 lopussa 3&nbsp;496. Kunnan hallintokeskus on Pakosławicen kylä.

Pakosławicen kunta jakautuu seuraaviin 12&nbsp;kylään: Bykowice, Biechów, Goszowice, Korzękwice, Nowaki, Pakosławice, Prusinowice, Reńska Wieś, Rzymiany, Słupice,
Smolice sekä Strobice. Sen pinta-ala on noin 74&nbsp;neliökilometriä. Tärkeimmät kunnan aluetta halkovat liikenneyhteydet ovat valtatie 46, voivodikunnan tie 401 ja Nysasta Brzegiin kulkeva rautatielinja 288. Pakosławice rajautuu Grodkówin, Kamiennikin, Łambinowicen, Nysan, Otmuchówin ja Skoroszycen kuntiin.

Pakosławicen kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 3&nbsp;889. Vuoden 2020 joulukuussa 49,7&nbsp;prosenttia kunnan asukkaista oli naisia ja 50,3&nbsp;prosenttia miehiä. Alle 18-vuotiaat muodostivat kunnan väestöstä 14,1&nbsp;prosenttia, työikäiset 65,6&nbsp;prosenttia ja eläkeikäiset 20,3&nbsp;prosenttia. Väestön keski-ikä oli 42,3&nbsp;vuotta. Vuonna 2020 kunnan työttömyysaste oli 10,0&nbsp;prosenttia.

## Lähteet

## Aiheesta muualla

*
Muqaddar Ka Sikandar

**Muqaddar Ka Sikandar** (; suom. ”Kohtalon valloittaja”) on vuonna 1978 ensi-iltansa saanut intialainen hindinkielinen draamaelokuva, jonka on tuottanut ja ohjannut Prakash Mehra ja käsikirjoittanut Kader Khan, Vijay Kaul ja Laxmikant Sharma. Sen pääosissa nähdään Amitabh Bachchan viidennessä elokuvassaan Prakash Mehran kanssa, yhdessä Vinod Khannan, Rakhee Gulzarin, Rekhan ja Amjad Khanin kanssa. Elokuva kertoo tarinan Sikandarista (jota näytteli Mayur Raj Verma lapsena ja Bachchan aikuisena), Bombayn slummeissa kasvaneesta orvosta.

*Muqaddar Ka Sikandar* oli eniten tuottanut hindielokuva vuonna 1978 ja kaikkien aikojen menestyksekkäin diwalijulkaisu. Se oli myös 1970-luvun kolmanneksi eniten tuottanut intialainen elokuva *[[Sholay]]n* ja *[[Bobby (vuoden 1973 elokuva)|Bobbyn]]* jälkeen.

26. Filmfare Awards -gaalassa *Muqaddar Ka Sikandar* oli ehdolla yhdeksään palkintoon, mukaan lukien paras elokuva, mutta se ei voittanut missään kategoriassa. Siitä tehtiin uudelleenfilmatisoinnit teluguksi nimellä *[[Prema Tarangalu]]* (1980) ja tamiliksi nimellä *[[Amara Kaaviyamina]]* (1981).

## Näyttelijät

## Soundtrack

## Lähteet

## Aiheesta muualla
* 
*
Ronald Levy

**Ronald Levy** (s. 30. lokakuuta 1992) on jamaikalainen pika-aitajuoksija. Hän on olympiamitalisti ja Kansainyhteisön kisojen voittaja. Hän edustaa MVP Track & Field Clubia.

Levy keskeytti 110 metrin aitojen alkueräjuoksun Lontoon MM-kilpailuissa 2017. Hän karsiutui 60 metrin aitajuoksun välierissä Birminghamin sisäratojen MM-kilpailuissa 2017. Hän voitti samana vuonna kultaa 110 metrin aitajuoksussa Gold Coastin Kansainyhteisön kisoissa ajalla 13,19 ja sijoittui toiseksi maanosien cupisssa Ostravassa. Dohan MM-kilpailuissa 2019 hänet hylättiin välieräjuoksussa. Hän saavutti 110 metrin aitajuoksussa pronssia vuonna 2021 järjestetyissä Tokion olympialaisissa ajalla 13,10.

Levy on voittanut Jamaikan-mestaruuden 110 metrin aitajuoksussa 2018, 2019 ja 2021. Hän on voittanut myös Timanttiliigan kilpailuja.

## Henkilökohtaiset ennätykset
### Ulkoradat

### Sisäradat

## Lähteet
Luise Rinser

**Luise Rinser** (1911 Pitzling, Saksa – 2002) oli saksalainen kirjailija. Rinser toimi vuoteen 1939 opettajana ja oli 1944–1945 vankilassa valtiopetoksesta. Hän asui myöhemmin Italiassa. Hän oli ensimmäisiä saksalaisia kirjailijoita, jotka käsittelivät Hitlerin juutalaisvainoja.

## Suomennetut teokset
* *Elämän polttopiste* (*Mitte des Lebens*), suom. Kyllikki Hämäläinen, Helsinki: Otava 1954 Sarja: Delfiini-kirjasto
* *Täydellinen ilo* (*Die vollkommene Freude*), suom. Kyllikki Hämäläinen, Helsinki: Otava 1963 Sarja: Moderneja kirjailijoita
* *Juliane* (*Hochebene*), suom. Kyllikki Hämäläinen, Helsinki: Otava 1968
* *Suihkukaivon taika*, lastenkirja (*Das Geheimnis des Brunnens*), suom. Marja Kyrö, Helsinki: WSOY 1982  sidottu
* *Elämän polte* (*Mitte des Lebens*), suom. Rauni Paalanen, Helsinki: Kirjapaja 1994  (aiempi suomennos: *Elämän polttopiste*)

## Lähteet

## Aiheesta muualla
S-15 (1940)

**S-15** () oli Neuvostoliiton laivaston Stalinets-luokan sukellusvene toisessa maailmansodassa.

## Valmistus

Alus tilattiin Gorkista Krasnoje Sormovolta, missä köli laskettiin 10. elokuuta 1939. Alus laskettiin vesille 24. huhtikuuta 1940 ja otettiin palvelukseen 16. joulukuuta 1942.

## Palvelus
Alus poistettiin palveluksesta 1962.

## Lähteet
*
*
* 
*

### Viitteet
Sani (nimi)

**Sani** on etunimi, joka voi olla naisen tai miehen nimi. Suomessa se on tyypillisesti naisennimi, mutta arabiassa sitä käytetään miehennimenä.

## Nimi Suomessa
Sani-nimi alkoi yleistyä Suomessa 1960-luvulla. Aluksi sitä annettiin etunimeksi sekä tytöille että pojille. Myöhemmin se vakiintui naisennimeksi. Nimen taustasta ei ole varmaa tietoa: Sani on yhdistetty muun muassa suomalaiseen Janiin, mutta sitä on pidetty myös vieraskielisenä nimenä (vrt. esim. englannin *Shani*).

Digi- ja väestötietoviraston mukaan Sani on elokuuhun 2021 mennessä ollut virallisena etunimenä noin 500–510 naisella ja noin 40–50 miehellä.

Sanilla ei ole nimipäivää almanakassa.

## Tunnettuja Saneja
*Sani, oik. *Saija Aartela* (s. 1971), suomalainen laulaja-lauluntekijä
*Sani Abacha (1943–1998), Nigerian sotilasdiktaattori v. 1993–1998
*Sani Bečirovič (s. 1981), slovenialainen koripalloilija
*Sani Kaita (s. 1986), nigerialainen jalkapalloilija
*Sani Ylitalo (s. 1975), suomalainen jalkapalloilija

## Lähteet

## Aiheesta muualla
* Etunimien taivutus: Sani (Kotimaisten kielten keskuksen verkkojulkaisu)
Ursininkatu

**Ursininkatu** () on Turun katu, joka sijaitsee Turun VII kaupunginosassa. Se alkaa Aurajoen rannasta Läntiseltä Rantakadulta ja päättyy Puutarhakadulle. Se on pituudeltaan yli 500 metriä. Katu oli aiemmin nimeltään Birgerinkatu Ruotsia 1200-luvulla hallinneen Birger-jaarlin mukaan mutta vuonna 1953 se nimettiin Suomen Sosialidemokraattisen Puolueen perustajiin kuuluneen Nils Robert af Ursinin mukaan.

Ursininkadun poikkikatuja ovat Linnankatu, Eerikinkatu ja Yliopistonkatu. Risteyksissä ei ole liikennevaloja, ja Linnan-, Eerikin- ja Puutarhakatu ovat Ursininkatuun nähden etuajo-oikeutettuja. Linnankadun ja Läntisen Rantakadun välinen lyhyt osuus on pihakatua. Ursininkadulla ei kulje paikallisbusseja.

Ursininkadun varren rakennuksia ovat asuinkerrostalojen lisäksi muun muassa hotelli Marina Palace, Turun Kivipaino, joka on tehdastoiminnan päättymisen jälkeen ollut teatterikäytössä, Turun työväentalo ja katolisen kirkon Pyhän Birgitan ja Autuaan Hemmingin kirkko. Suomen Sosialidemokraattinen Puolue perustettiin Turun työväentalossa, jonka nykyinen kivirakennus valmistui vuonna 1940. Sen vieressä ollut alkuperäinen työväentalo, jossa viimeksi toimi Turun työväen teatteri, paloi joulupäivänä 1945. Työväentaloa vastapäätä Ursininkatu 6:ssa sijaitsivat Turun vanhimmat kaasukellot vuosilta 1862 ja 1875. Kaasulaitos siirtyi Martin kaupunginosaan 1920-luvun lopulla ja kaasukellot purettiin 1930-luvulla.

## Lähteet
Sani (täsmennyssivu)

**Sani** voi tarkoittaa ainakin seuraavia:

* sanit, eteläafrikkalainen alkuperäiskansa
* sani, georgialainen kirjain
* Sani, etunimi
* Sani, oik. *Saija Aartela* (s. 1971), suomalainen laulaja-lauluntekijä
Josue Dupon

**Josue Dupon** (22. toukokuuta 1864 Ichtegem – 13. lokakuuta 1935 Antwerpen) oli belgialainen kuvanveistäjä. 

Duponin työt ilmoitettiin hänen kuolemansa jälkeen vuoden 1936 Berliinin olympialaisiin, joissa hänen työnsä "Equestrian Medals" ("Ratsastajamitalit") palkittiin pronssilla mitalien kilpailusarjassa. 

Dupon suunnitteli elämänsä aikana myös vuoden 1920 Antwerpenin olympialaisten mitalit.

## Lähteet

## Aiheesta muualla
Ai De Zhu Fu

**Ai De Zhu Fu** on Saara Aallon albumi, joka julkaistiin Suomessa ja Kiinassa 7. syyskuuta 2013. Albumi koostuu Blessed with Love ja You Had My Heart -albumeilta valikoiduista kappaleista, joista osa käännettiin kiinaksi. 
## Kappaleet
# 
# 
# 
# 
# 
# 
# 
# 
# 
# 
# 
# 
# 

## Lähteet
S-22 (1941)

**S-22** () oli Neuvostoliiton laivaston Stalinets-luokan sukellusvene toisessa maailmansodassa.

## Valmistus

Alus tilattiin Leningradista Sudomehilta, missä köli laskettiin 1940. Alus laskettiin vesille 7. heinäkuuta 1941 ja otettiin palvelukseen 1945.

## Palvelus
Alus poistettiin palveluksesta 1958.

## Lähteet
*
*
* 
*

### Viitteet
Sisäpaisti

**Sisäpaisti** on teurastetun naudan tai vasikan ruhosta takajalan reiden sisäpuolelta leikattu lihapala. Väriltään se on vähän ulkopaistia vaaleampaa, mutta pehmeää ja mureaa paistilihaa. Kokonaisena kypsentämällä siitä voidaan valmistaa hapanpaisti, paahtopaisti,  patapaisti tai suolalihaa ja sitä voi käyttää leikkeisiin, pihveihin ja vartaisiin. Sisäpaistista voi valmistaa myös erilaisia kääryleitä ja rullia.

## Lähteet
Patapaisti

**Patapaisti** on padassa haudutettu liharuoka, jota valmistettaessa kokonainen naudan sisäpaisti tai ulkopaisti kypsennetään liedellä. Haudutusliemenä käytetään vettä ja maustamiseen sopii ruokasuola, mustapippuri, laakerinlehdet, porkkana ja sipuli. Haudutusliemestä voi valmistaa kermakastikkeen suurustamalla lientä vehnäjauhoilla ja lisäämällä siihen kermaa sekä mausteita. Patapaistin tyyppejä ovat hapanpaisti, linnapaisti ja olutpaisti.

## Lähteet
Olutpaisti

**Olutpaisti** on patapaistin tapaan padassa haudutettu liharuoka, jonka ainesosana on naudan sisäpaisti tai naudan ruhosta eturaajan kohdalta lavasta otettu lihapala. Kokonaisena kypsennettävän lihapalan lisäksi pataan laitetaan ruokaöljyä, liemikuutioita, mustaherukasta tehtyä tuoremehua sekä portteria tai tummaa olutta ja mahdollisesti vettä. Nestettä tulee olla niin paljon, että liha peittyy kokonaan. Pataan lisätään myös kasviksia, kuten palsternakkaa, porkkanaa, selleriä ja sipulia. Mausteiksi sopivat katajanmarjat, soijakastike ja valkosipuli. Haudutusliemestä voi valmistaa kastikkeen keittämällä sitä kokoon niin, että siitä poistuu höyrynä nestettä, ja suurustamalla sitä arrowjuurella. Kypsä olutpaisti viipaloidaan ja tarjotaan perunoiden kanssa.

## Lähteet
Enkeleitä – Angels

**Enkeleitä – Angels** on Saara Aallon joulualbumi, joka julkaistiin 9. marraskuuta 2011.
## Kappaleet
# 
# 
# 
# 
# 
# 
# 
# 
# 
# 

## Lähteet
Sydämesi tyhjä huone (Teemu Roivaisen albumi)

**Sydämesi tyhjä huone** on Teemu Roivaisen ensimmäinen studioalbumi, joka julkaistiin 8. heinäkuuta 2015.
## Kappaleet
# 
# 
# 
# 
# 
# 
# 
# 
# 
# 
# 

## Lähteet
Vornan taistelun muistomerkki

**Vornan taistelun muistomerkki** on Lieksan Kelvän kylässä sijaitseva monumentti, joka on pystytetty Ruotsin ja Venäjän välisessä Suomen sodassa 8. lokakuuta 1808 käydyn taistelun muistoksi. Teos on 1,8 metriä korkea ja 0,8 metriä leveä, ja se paljastettiin sunnuntaina 7. lokakuuta 1928 silloiseen Pielisjärven kuntaan.

Maa-alueen muistomerkkiä varten luovutti maanviljelijä Veikko Kaltiainen Kelvän kylästä. Teoksen piirustukset laati viipurilainen arkkitehti Juhani Vikstedt, tekstit suunnittelin tohtori A. S. Kilpeläinen ja tarvittavan 5&nbsp;000 markan rahoituksen keräsi Pielisjärven suojeluskunnan esikunta. Muistomerkin muurasivat kiillotetuista luonnonkivistä pielisjärveläiset kivityöntekijät Edvard Silvennoinen ja J. Multanen kyläläisten tuodessa talkoilla tarvittavat kivet ja hiekan. Muistomerkkityön järjestelyistä vastasi Pielisjärven suojeluskunnan esikunta insinööri Kullervo Lehtisen johdolla. Muistomerkin valurautaiset tekstilevyt valmisti Högforsin tehdas ja teoksen yläosaan on sijoitettu takorautainen miekka muistuttamaan siitä, että muistomerkki on pystytetty taistelun muistoksi.

Muistomerkissä on neljä levyä, joista ensimmäisessä lukee ”Vorna 8 / 10 1808. Tässä taisteli 100 pieliseläistä Steniuksen johdolla 500 venäläistä vastaan”. Toisessa levyssä on teksti ”Kunnostautuivat: Antti Lintunen, Martti Stenius, Samuli Lackman, Pekka Kokkonen, Juho Mustonen, Olli Huttunen”. Kolmannessa tekstissä kerrotaan ”Kunnostautuivat: Olli Nevalainen, Antti Ryynänen, Matti Laakkonen, Juho Honkanen, Iisak Vallius”. Neljännen levyn tekstinä on ”Muistomerkin pystyttivät pielisjärveläiset 8 / 10 1928”.

## Lähteet
Dinosauruksii

**Dinosauruksii** on suomalaisen laulaja-lauluntekijän Ellinooran kappale, joka julkaistiin 20. marraskuuta 2020 ensimmäisenä singlenä hänen tulevalta kolmannelta studioalbumiltaan *[[Viimeinen romantikko]]*. Kappale on Ellinooran itsensä sanoittama ja hän on säveltänyt sen Samuli Sirviön kanssa. Kappaleen on tuottanut Sirviö.

Ellinooran mukaan kappale kertoo ”sokeasta uskosta, ihmeistä ja ulkopuolisuudesta”. Hän luonnehti sitä yltiöromanttiseksi, äärioptimistiseksi ja realistisesti pessimistiseksi. *[[Rumba (lehti)|Rumba]]ssa* kuvaillaan kappaleen muistuttavan etenkin kosketinsoitinten osalta muutaman vuosikymmenen takaista popmusiikkia.

Kappale sijoittui Suomen virallisella singlelistalla parhaimmillaan sijalle kuusi. Radiolistalla se nousi ensimmäiselle sijalle ja pysyi kärjessä yhteensä kahdeksan viikkoa.

## Listasijoitukset

## Lähteet
Wilfried Martensin Eurooppa-opintojen keskus

**[[Wilfried Martens]]in Eurooppa-opintojen keskus** (lyhyemmin **Martens-keskus**, ) on Euroopan kansanpuolueen virallinen ajatushautomo. Keskus tarjoaa työnsä kautta ajatuksia puolueen toimintaan ja vastauksia eurooppalaisiin poliittisiin haasteisiin. Martens-keskuksen toimitusjohtajana on toiminut vuodesta 2015 lähtien Tomi Huhtanen. 

## Verkosto
Martens-keskus toimii yleiseurooppalaisena foorumina jäsenjärjestöilleen, ajatushautomoille ja asiantuntijoille. Martens-keskuksella on yli 40 kumppaniorganisaatiota ja keskus järjestää vuosittain yli 100 tapahtumaa eri puolilla Eurooppaa.

### Jäsenet

* :  
* : Vapaus ja demokratia-säätiö 
* : CEDER, CEPESS
* : Uusien aloitteiden keskus 
* : GERB-yhdistys
* : Sopu ja vapaus-säätiö
* : Collins-instituutti 
* : De Gasperi-säätiö, Luigi Sturzo-instituutti
* : PolAk
* : Konstantinos Karamanlisisin demokraattinen instituutti
* : ZHDZ
* : Glafkos Clerides-instituutti

* : AZAD
* : Amaro da Costa-instituutti, Francisco Sá Carneiro-instituutti
* : Kansantutkimuksen instituutti, Kós Károly-akatemia
* : Jarl Hjalmarson-säätiö
* : Hanns Seidel-säätiö, Konrad Adenauer-säätiö
* : Anton Tunega-säätiö, Janez Evangelist Krek-säätiö, Matthias Bel-instituutti
* : Anton Korošec-instituutti, Jože Pucnik-instituutti
* : Ajatuspaja Toivo
* : IKDP, TOPAZ
* : István Barankovics-säätiö
* : Pro Patria-instituutti

### Kumppanit
* : ThinkYoung
* : Sofian turvallisuusfoorumi
* : Yhteiskuntatutkimuksen ja analysoinnin säätiö FAES
* : Jean Monnetin Eurooppalainen huippuosaamiskeskus
* : Maison du Futur
* : Kestävän kasvun ohjelma
* : Robert Schuman-säätiö
* : Liberaali yhteiskunta
* : Poliittisen huippuosaamisen Belgradilainen rahasto
* : GLOBSEC
* : Ajatushautomo Kompassi
* : Demokratian eurooppalainen akatemia, Eurooppalaiset arvot
* : AJKC, Robert Schuman-instituutti
* : Kansainvälinen republikaaninen instituutti
* : Strategian ja tutkimuksen opintojen Lähi-idän instituutti

## Lähteet
Latinalainen korttipakka

**Latinalainen korttipakka** on yleisnimitys Espanjassa, Italiassa ja aiemmin Portugalissa käytetyille korttipakoille.

## Maat
Latinalaisten korttipakkojen maat muistuttavat Tarot-korttien maita. Ne ovat miekat, maljat, kolikot ja sauvat. Miekat vastaavat pataa, maljat herttaa, kolikot ruutua ja sauvat ristiä.

## Espanjalainen korttipakka
Espanjalaisissa korttipakoissa on joko 40 tai 48 korttia: 2, 3, 4, 5, 6, 7, sotamies (*sota*), ritari (*caballo*) ja kuningas (*rey*). 40 kortin pakan suosio perustuu Ombreen, joka oli 1600-luvulla äärimmäisen suosittua koko Euroopassa, ja jossa sellaista käytettiin. 48 kortin pakassa lisätään numerokortteja kahdeksikko ja yhdeksikkö.

Maiden kuvituksessa on useita alueellisia tyylejä; tässä esitetään Espanjassa nykyään yleisin kastilialainen tyyli:

Seme spade carte spagnole.svg|Miekat, *espadas*
Seme coppe carte spagnole.svg|Maljat, *copas*
Seme denari carte spagnole.svg|Kolikot, *oros*
Seme bastoni carte spagnole.svg|Sauvat, *bastos*


**Etelä-Italiassa** käytetään pitkän espanjalaisvaikutuksen takia myös espanjalaistyylisiä korttipakkoja; tässä esitetään siellä yleisin napolilainen tyyli:

Seme spade carte napoletane.svg|Miekat, *spade*
Seme coppe carte napoletane.svg|Maljat, *coppe*
Seme denari carte napoletane.svg|Kolikot, *denari*
Seme bastoni carte napoletane.svg|Sauvat, *bastoni*


**Portugalissa** käytetään nykyään 52 kortin pakkaa ranskalaisilla mailla, mutta maiden nimet pohjautuvat vanhaan latinalaiseen korttipakkaan: hertat ovat *Copas* ("maljat"), padat ovat *Espadas* ("miekat"), ruudut ovat *Ouros* ("kultarahat"), ja ristit ovat *Paus* ("kepit" tai "nuijat").

## Italialainen korttipakka
Italialaiset korttipakat ovat käytössä vain Pohjois-Italiassa; etelässä käytetään espanjalaistyylisiä pakkoja.

Nykyään italialaisissa korttipakoissa on yleensä 40 korttia: 2, 3, 4, 5, 6, 7, sotamies (*fante*), ritari (*cavallo*) ja kuningas (*re*). Myös 52 kortin pakkoja italialaisilla mailla valmistetaan.

Toisin kuin espanjalaisissa pakoissa, miekat ovat aina käyriä, ja sauvat ovat virkasauvoja, ei puisia kurikoita. Maiden kuvituksessa on useita alueellisia tyylejä; tässä esitetään bolognalainen tyyli:

Seme spade carte bolognesi.svg|Miekat, *spade*
Seme coppe carte bolognesi.svg|Maljat, *coppe*
Seme denari carte bolognesi.svg|Kolikot, *denari*
Seme bastoni carte bolognesi.svg|Sauvat, *bastoni*
Pohjolan joulu

**Pohjolan joulu** on Teemu Roivaisen joulualbumi, joka julkaistiin 11. marraskuuta 2016.
## Kappaleet
# 
# 
# 
# 
# 
# 
# 
# 
# 
# 
# 

## Lähteet
Michel Pignolet de Montéclair

**Michel Pignolet de Montéclair** (4. joulukuuta 1667 Andelot – 22. syyskuuta 1737) oli ranskalainen säveltäjä, musiikkiteoreetikko ja musiikkipedagogi.

Montéclair liittyi Langresin tuomiokirkon kuorokouluun 9-vuotiaana ja saapui Pariisiin vuonna 1687. Hän soitti Pariisin oopperan orkesterissa bassoviulua, kunnes jäi kuninkaalliselle eläkkeelle vuonna 1737. Montéclair työskenteli myös hovin palveluksessa Italiassa ja opetti kahta François Couperinin tytärtä. 

Montéclair lisäsi näyttämöteoksiinsa hyvin selkeät ohjeistukset soittajille ja laulajille. Vaikka hänen tuotantonsa ei ole laaja Couperinin kaltaisten aikalaisten rinnalla, se sisältää teoksia lähes kaikissa 1700-luvun tyylilajeissa kosketinsoitinmusiikkia lukuun ottamatta. Tuotannon joukossa on balettiooppera, kolme kantaattikirjaa, lauluja ja instrumentaalimusiikkia. Montéclair vaikutti merkittävästi säveltäjä Jean-Philippe Rameaun kehitykseen.  Hänen kirjansa *Principes de musique* (1736) sisältää tietoa muun muassa 1700-luvun ranskalaisesta vokaaliornamentaatiosta.

Montéclair oli mukana perustamassa Pariisiin aikansa menestyksekkäintä musiikkikauppaa.

## Lähteet

## Aiheesta muualla
* IMSLP: nuotteja
Alfred Rinesch

**Alfred L. Rinesch** (14. toukokuuta 1911 Wien − 1. tammikuuta 2005 Pörtschach am Wörthersee) oli itävaltalainen arkkitehti ja olympiamitalisti.

Rinesch osallistui vuoden 1948 Lontoon olympialaisiin, joissa hänet palkittiin hopeamitalilla arkkitehtuurissa teoksellaan "Wassersportzentrum in Kärnten" ("Kärntenin vesiurheilukeskus").

## Lähteet
Vanha liekki

**Vanha liekki** on Teemu Roivaisen studioalbumi, joka julkaistiin 10. marraskuuta 2017.
## Kappaleet
# 
# 
# 
# 
# 
# 
# 
# 
# 
# 
# 
#  
# 
# 

## Lähteet
Satakunnan kauppakamari

**Satakunnan kauppakamari** on Satakunnan seudulla toimiva elinkeinoelämän järjestö, joka edistää maakunnan alueella yritystoiminnan toimintaedellytyksiä.

Järjestöllä on muun muassa vaikuttamis-, verkostoitumis-, koulutus-, ja neuvontatoimintaa, sekä kansainvälistymiseen liittyvä palveluja.

Vuonna 1919 perustetun kauppakamarin puheenjohtajana toimii Pekka Ekberg, ja toimitusjohtajana Minna Nore. Minna Nore aloitti tehtävässään vuonna 2017, ja on kauppakamarin ensimmäinen naispuolinen toimitusjohtaja.

Rauman seutukunnassa toimii myös Rauman kauppakamari.

## Lähteet

## Aiheesta muualla
* Satakunnan kauppakamari
* Keskuskauppakamari
Adolf Hoch

**Adolf Hoch** (17. kesäkuuta 1910 Winterberg Itävalta-Unkari – 24. toukokuuta 1992 Wien Itävalta) oli itävaltalainen arkkitehti.

Hoch osallistui vuoden 1948 Lontoon olympialaisiin, joissa hän voitti kultaa arkkitehtuurissa teoksellaan "Skisprungschanze auf dem Kobenzl" ("Kobenzlin mäkihyppymäki").

Hoch suunnitteli jalankulkijoille alikulkukäytävän Wienin valtionoopperan läheisiä tieristeyksiä varten. Rakennustyöt päättyivät vuonna 1955 ja käytävä avattiin saman vuoden lopussa. Wienin aluehallinto ja -suojeluvirasto entisöi suojelukohteeksi asetetun käytävän ja avasi sen uudelleen käyttöön syyskuussa 2013.

Hoch suunnitteli Wienin kaupungille myös kolme kulkureittiä kaupungin Ringstraßea varten, jotka olivat Bellariapassage, Babenbergerpassage ja Albertinapassage. Bellariapassage on kulkuyhteydessä Wienin metron kanssa, mutta kahta muuta käytävää käytetään juhlapaikkoina.

## Lähteet

## Aiheesta muualla
Siân Gwenllian

**Siân Gwenllian** (s. 19. kesäkuuta 1956) on walesiläinen Plaid Cymruä edustava poliitikko, joka on toiminut Plaid Cymrun varapuheenjohtajana Rhun ap Iorwerthin ohella vuodesta 2018 lähtien ja Walesin parlamentin eli Seneddin jäsenenä vuodesta 2016 lähtien.

Gwenllian kasvoi Y Felinhelissä Gwyneddissä. Hän kävi koulua Bangorissa ja opiskeli Aberystwythin yliopistossa ja Cardiffin yliopistossa ja työskenteli journalistina BBC:llä ja HTV:llä. Vuonna 2008 hänet valittiin Gwyneddin kreivikunnanvaltuustoon Y Felinhelin vaalipiiristä. Vuonna 2016 Gwenllian valittiin Walesin parlamenttiin Arfonin vaalipiiristä.

## Lähteet
Unionin piirikunta (New Jersey)

**Unionin piirikunta** () on Yhdysvaltojen New Jerseyn osavaltiossa sijaitseva piirikunta. Sen väkiluku oli 575&nbsp;345 vuonna 2020. Piirikunnan hallintokeskus on Elizabethin kaupunki. Piirikunta on perustettu 1857.

## Kuvia piirikunnasta

Kuva:Union county courthouse in Elizabeth New Jersey.jpg|Unionin piirikunnan oikeustalo Elizabethissa.
Kuva:2015-04-13 20 05 43 View of Elizabeth, New Jersey and Newark, New Jersey at night from an airplane departing Newark Liberty International Airport, New Jersey.jpg|Näkymää Elizabethiin ja viereiseen kaupunkiin Newarkiin.


## Lähteet

## Aiheesta muualla
Ankober

**Ankober** () on pikkukaupunki ja piirikunta (*woreda*) Etiopian Amharan osavaltiossa. Aikanaan se tunnettiin Shewan kuninkaiden keskuksena. Menelik II siirsi kuitenkin oman pääkaupunkinsa myöhemmin Addis Abebaan. Historiallinen Ankober käsittää lähinnä maaseutuasutusta ja joitakin historiallisia rakennuksia.

## Maantiede
Ankober sijaitsee Amharan osavaltiossa noin 175 kilometriä Etiopian pääkaupunki Addis Abebasta koilliseen lähellä Isoa hautavajoamaa.

## Historia

Ankoberila oli ollut pitkään strategista merkitystä sen sijainnin takia. Ankober hallitsi kauppareittejä kohti Punaisellamerelläsijaitsevaa Zeilan satamaa. 1200-luvulta lähtien sen omistuksesta olivat kamppailleet Etiopian ylängön ja alangon eri hallitsijat. Ankober tuli tunnetuksi myös nykyisen Etiopian alueella sijainneen Shewan kuningaskunnan viiden hallitsijan pääkaupunkina. Shewan kuningas Amha Iyasou valtasi alueen 1700-luvulla ja teki siitä pääasiallisen tukikohtansa. Huipussaan Ankoberissa asui ehkä noin 25&nbsp;000 asukasta. Hämnen jälkeläisensä Menelik II siirsi kuitenkin oman pääkaupunkinsa vuonna 1886 ensin Entotoon ja lopulta Etiopian nykyiseen pääkaupunkiin Addis Abebaan. Ankoberin merkitys väheni paitsi hallinnollisen keskuksen siirtymisen takia, mutta myös kauppareittien muuttumisen takia. Ankoberia käytettiin myöhemmin vielä aseiden varastointiin, sekä poliittisten vankien pitopaikkana. Nykyisin historiallisen Ankoberin paikalla on vain maaseutuasutusta.

Paikalla on edelleen joitakin historiallisia rakennuksia, kuten Asfa Wossenin rakennuttama Maryamin kirkko, sekä Sahle Selassien rakennuttama Mikaelin kirkko. Sahle Selassien rakennuttamasta palatsista on jäljellä enää sen kivisten seinien rauniot.

## Väestö
Etiopian vuoden 2007 väerstönlaskun mukaan Ankoberin *woredan* eli suuremman piirikunnan kokonaisasukasluku oli 66&nbsp;753.

## Lähteet
Nils Olsson

**Nils Edvin Olsson** (10. maaliskuuta 1891 Halmstad Halland – 21. syyskuuta 1951 Göteborg) oli ruotsalainen arkkitehti.

Olsson osallistui vuoden 1948 Lontoon olympialaisiin, joissa hän voitti pronssia arkkitehtuurissa teoksellaan "Valhallan uimahalli".

## Lähteet
Love for Sale (Tony Bennettin & Lady Gagan albumi)

**Love for Sale** on kahden yhdysvaltalaislaulajan, Tony Bennettin ja Lady Gagan yhteisalbumi, jonka he julkaisivat Interscope Recordsin ja Columbia Recordsin kautta 1. lokakuuta 2021.
## Kappaleet
# 
# 
# 	
# 	
# 
# 
# 
# 
# 
# 

## Lähteet
Luca Fazzini

**Luca Fazzini** (s. 17. maaliskuuta 1995 Lugano) on sveitsiläinen jääkiekkoilija, pelipaikaltaan hyökkääjä. Hän edustaa Sveitsin pääsarjassa National Leaguessa pelaavaa HC Luganoa.

## Ura
### Seuraura
Fazzini debytoi Sveitsin pääsarjassa National Leaguessa kaudella 2012–2013 HC Luganon joukkueessa. Hän pelasi debyyttikaudellaan 21 ottelua tehopistein 2+1=3 keräten kaksi rangaistusminuuttia. Kolmella seuraavalla kaudella Fazzini teki 8, 5 ja 9 tehopistettä, kunnes hän kaudella 2016–2017 merkkautti tehot 16+10=26 pelaamassaan 45 ottelussa. Seuraavalla kaudella syntyi lukema 19+23=42, jolla Fazzini voitti Luganon sisäisen pistepörssin.

Kaudella 2020–2021 Fazzini teki 52 ottelussa tehopisteet 22+20=42, joilla hän oli Luganon sisäisessä pistepörssissä toinen Mark Arcobellon jälkeen. Fazzinin nykyinen sopimus HC Luganossa päättyy kauden 2021–2022 jälkeen.

### Maajoukkueura
Fazzini on pelannut 25 A-maaottelua, joista kahdeksan Spengler Cupissa ja kolme Deutschland Cupissa. Hän oli nuorten MM-kilpailuissa 2015 Kanadassa Sveitsin paras pistemies tehopisteillä 2+5=7. Alle 18-vuotiaiden MM-kilpailuissa 2013 Venäjällä Fazzini oli myös Sveitsin sisäisen pistepörssin kärjessä tehoilla 0+5=5.

## Lähteet
Werner Schindler

**Werner Schindler** (13. helmikuuta 1905 – 10. tammikuuta 1986 Biel/Bienne) oli sveitsiläinen arkkitehti. 

Schindler osallistui yhdessä arkkitehti Edy Knupferin kanssa vuoden 1948 Lontoon olympialaisiin, joissa he jakoivat hopeamitalin kaupunkisuunnittelussa teoksellaan "Projekt ETS Magglingen, Eidgenössische Turn- und Sportschule" ("Sveitsin valtion urheilu- ja voimistelukeskus").

## Lähteet
Angst (vuoden 1983 elokuva)

**Angst** on vuonna 1983 ensi-iltansa saanut itävaltalainen kauhuelokuva, jonka on ohjannut Gerald Kargl sekä tähdittänyt Erwin Leder. Elokuva seuraa juuri vankilasta vapautunutta psykopaattia ja se perustuu löyhästi oikeaan sarjamurhaajaan, Werner Kniesekiin. Elokuva kiellettiin useassa Euroopan maassa ilmestymisvuonnaan väkivaltaisuuden takia.

Elokuvaohjaaja Gaspar Noé on ylistänyt elokuvaa ja sanoo sen vaikuttaneen hänen omaan elokuvantekotyyliinsä paljon.

## Näyttelijät

## Lähteet

## Aiheesta muualla
*
Uusia muistoi

**Uusia muistoi** on suomalaisen rap-artisti Elastisen seitsemäs studioalbumi, jonka julkaisi 13. marraskuuta 2020 Rähinä Records.

Helsingin Sanomien toimittaja Arttu Seppänen antoi albumille arvosanan 2/5.

## Kappaleet
# 
#  
# 
# 
# 
# 
# 
#  
#  
# 
# 
# 
#  
# 

## Lähteet
Iranin keisarikunta

**Iranin keisarikunta** (), tunnettiin myös nimellä **Persia**, oli vuodesta 1925 vuoteen 1979 olemassa ollut valtio Etu-Aasiassa. Se rajautui pohjoisessa Neuvostoliittoon, idässä Afganistaniin, sekä Pakistaniin, ja lännessä Irakiin ja Turkkiin. Sillä oli myös meriraja Omanin kanssa. Valtion väkiluku oli vuonna 1979 noin 37 miljoonaa ja sen pääkaupunki oli Teheran.

Pahlavin hallitsijasuku johti Irania vuodesta 1925 vuoteen 1979, jolloin monarkia lakkautettiin Iranin islamilaisen vallankumouksen seurauksena. Reza Shah Pahlavi perusti dynastian vuonna 1925. Han hallitsi maata šaahina vuoteen 1941 asti, jolloin liittoutuneet pakottivat hänet luopumaan kruunusta. Reza Pahlavin seuraajaksi tuli hänen poikansa Mohammad Reza Pahlavi, joka hallitsi maata vallankumoukseen saakka.

## Nimi
Vuonna 1935 šaahi pyysi kansainvälistä yhteisöä kutsumaan valtiota Iraniksi Persian sijaan. Hänen seuraajansa Mohammed Reza Pahlavi ilmoitti 1959 molempien nimien olevan hyväksyttyjä.

## Historia

Pahlavit nousi valtaan sen jälkeen, kun Qajarin hallitsijasukuun kuulunut šaahi Ahmad Shah Qajar oli osoittautunut kykenemättömäksi estämään brittien ja neuvostoliittolaisten vaikutusvallan kasvamisen. Iranin parlamentti kokoontui perustuslakikokouksessa 12. joulukuuta 1925, erotti Qajarin ja julisti hänen seuraajakseen prikaattikenraali Reza Khanin, joka otti hallitsijanimekseen Reza Pahlavi. 

Reza Pahlavi hallitsi Irania vuoteen 1941 asti, jolloin britit ja neuvostoliittolaiset pakottivat hänet luopumaan kruunusta epäiltyjen natsisympatioiden takia. Entinen šaahi lähti maanpakoon Etelä-Afrikaan. Hänen seuraajakseen valittiin hänen poikansa Mohammed Reza Pahlavi.

Yhdistyneen kuningaskunnan ja Yhdysvaltojen tukeman, vuonna 1953 tapahtuneen vallankaappauksen jälkeen Mohammad Reza Pahlavin valta kasvoi merkittävästi. Kylmässä sodassa šaahi oli liittoutunut länsivaltojen kanssa. Hallintokautensa aikana Mohammed Reza Pahlavi toteutti useita suuria sosiaalisia ja taloudellisia uudistuksia, joita kutsuttiin ”valkoiseksi vallankumoukseksi”. Iranin keskiluokka kasvoi ja suurien infrastruktuurihankkeiden suunnittelu aloitettiin. Naiset saivat äänioikeuden 1963 ja ensimmäinen naisministeri nimitettiin 1968.

Yhteiskunnallisista edistyksistä huolimatta Pahlavin hallinto oli korruptoitunut ja syyllistyi ihmisoikeusloukkauksiin.

Tyytymättömyys šaahin hallintoa kohtaan kasvoi 1970-luvun lopulla. Opposition johtavaksi hahmoksi nousi šiiapappi Ruhollah Khomeini. Vuonna 1978 alkaneet protestit yltyivät vallankumoukseksi. Mohammed Reza Pahlavi lähti maanpakoon perheensä kanssa tammikuussa 1979. Iranin 2 500 vuotta kestänyt monarkia lakkautettiin ja Iranin islamilaisen tasavalta perustettiin 11. helmikuuta 1979. Šaahi kuoli syöpään Kairossa 1980. Pahlavin hallitsijasuvun päämiehenä on tämän jälkeen toiminut Yhdysvalloissa asuva kruunuprinssi Reza Pahlavi.

## Katso myös
* Pahlavin dynastia
* Operaatio Countenance
* Operaatio Ajax

## Lähteet

## Aiheesta muualla

* Iran Chamber Society: Pahlavi Dynasty
Edy Knupfer

**Eduard "Edy" Rudolf Knupfer** (11. heinäkuuta 1912 – 28. marraskuuta 1979) oli sveitsiläinen arkkitehti. 

Knupfer osallistui yhdessä arkkitehti Werner Schindlerin kanssa vuoden 1948 Lontoon olympialaisiin, joissa he jakoivat hopeamitalin kaupunkisuunnittelussa teoksellaan "Projekt ETS Magglingen, Eidgenössische Turn- und Sportschule" ("Sveitsin valtion urheilu- ja voimistelukeskus").

## Lähteet
Elefantin paino

**Elefantin paino** on suomalaisen laulaja-lauluntekijän Ellinooran kappale hänen esikoisalbumiltaan *[[Villi lapsi (albumi)|Villi lapsi]]*. Se julkaistiin singlenä 9. syyskuuta 2016, viikko ennen albumin julkaisua. Kappale nousi korkeimmillaan Suomen virallisen singlelistan toiselle sijalle ja pysyi listalla yhteensä 78 viikkoa. Suomen Musiikkikustantajat valitsi kappaleen vuoden biisiksi vuonna 2017.

Kappaleen ovat sanoittaneet ja säveltäneet Ellinoora ja Samuli Sirviö. Ellinoora on kuvaillut sitä erityisen merkitykselliseksi itselleen. Kertomansa mukaan hänen isänsä ”elämä meinasi loppua” vuonna 2002 ja kokemus vaikutti tuolloin 8-vuotiaaseen Ellinooraan syvästi. Vuosia myöhemmin julkaistulla ”Elefantin paino” -kappaleella hän käsittelee tapahtuman aikaista tunnelmaa.

Lauri Ylönen ja The Rasmus esittivät englanninkielisen version kappaleesta *[[Vain elämää (televisiosarja)|Vain elämää]]* -televisiosarjan 9. tuotantokaudella Ellinooran päivänä.

## Listasijoitukset

## Lähteet

## Aiheesta muualla
*
S-31 (1939)

**S-31** () oli Neuvostoliiton laivaston Stalinets-luokan sukellusvene toisessa maailmansodassa.

## Valmistus

Alus tilattiin Nikolajevista Martin telakalta, missä köli laskettiin 5. lokakuuta 1937. Alus laskettiin vesille 22. helmikuuta 1939 ja otettiin palvelukseen 19. kesäkuuta 1940.

## Palvelus
Alus poistettiin palveluksesta 1958.

## Lähteet
*
*
* 

### Viitteet
Magnus Linder (1792–1863)

**Magnus Linder** (15. heinäkuuta 1792 Mustio – 16. maaliskuuta 1863 Mustio) oli suomalainen vapaaherra, vuorineuvos ja ruukinpatruuna. 

Magnus Linderin vanhemmat olivat samanniminen Mustion ruukin patruuna Magnus Linder (k. 1801) ja Fredrika Sofia Baër ja puoliso vuodesta 1819 Johanna Lovisa Hisinger (k. 1887), vapaaherra Michael Hisingerin tytär. Vapaaherra, juristi, ruukinpatruuna ja valtiopäivämies Fridolf Linder oli heidän poikansa. Linder oli ylioppilas Uppsalassa 1806 ja Svean hovioikeuden auskultantti 1809. Hänet aateloitiin 1833 veljensä adoptoimana, vuorineuvoksen arvon hän sai 1856 ja vapaaherraksi hän tuli 1859. Mustion ruukin Linder sai hoitaakseen 1812. Linderin ja hänen nuoremman veljensä Carl Antonin omistukseen ruukki siirtyi 1814 ja kokonaan Magnus Linderin omistukseen 1823. Linderin kuoltua 1863 Mustion ruukki siirtyi hänen puolisonsa luovuttamana heidän pojalleen Fridolf Linderille. 

## Lähteet
Edwin Arlington Robinson

**Edwin Arlington Robinson** (1869 Head Tide, Maine, Yhdysvallat – 1935 New York, New York, Yhdysvallat) oli yhdysvaltalainen runoilija.

Robinson oli aikansa keskeisiä runoilijoita. Hänen esikoiskokoelmansa *The Torrent and the Night Before* ilmestyi vuonna 1896 ja muokattuna nimellä *The Children of the Night* vuonna 1897. Hän hankki elantonsa raitiovaununkuljettajana, kunnes kokoelma *The Town Down the River* (1919) tuotti niin hyvin, että hän jäi päätoimiseksi kirjailijaksi. Hän kirjoitti myös näytelmiä.

Runotuotanto nojautui aluksi vanhempaan anglosaksiseen lyriikkaan, mutta myöhemmin hän irtautui siitä ja haki aiheet keskiaikaisista taruista.

## Palkinnot ja tunnustukset
* Pulitzer-palkinto kokoelmasta *Tristram* (1927)

## Lähteet

## Aiheesta muualla
Vanadiinipentafluoridi

**Vanadiinipentafluoridi** (VF5) eli **vanadiini(V)fluoridi** on vanadiinin ja fluorin muodostama epäorgaaninen molekyyliyhdiste. Sitä voidaan käyttää fluoraavana reagenssina orgaanisen ja epäorgaanisen kemian synteeseissä.

## Ominaisuudet, valmistus ja käyttö
Huoneenlämpötilassa vanadiinipentafluoridi on väritöntä nestettä. Kiinteänä sen rakenne on polymeeri. Yhdiste hydrolysoituu veden vaikutuksesta ja liukenee esimerkiksi etanoliin, asetoniin ja kloroformiin. Se reagoi useiden aineiden kanssa esimerkiksi huoneenlämpötilassa hitaasti lasinkin kanssa. Vanadiinipentafluoridi on Lewis-happo ja reagoi esimerkiksi fluoridien kanssa kompleksiseksi heksafluorovanadaatti(V)ioniksi ([VF6]-). Useita muitakin komplekseja tunnetaan.

Vanadiinipentafluoridia  voidaan valmistaa kuumentamalla vanadiinia ja fluoria tai bromitrifluoridia 300 °C:n lämpötilaan. Muita vaihtoehtoja ovat vanadiinitetrafluoridin kuumentaminen tai vanadiinitrifluoridin tai divanadiinipentoksidin ja fluorin reaktio.
:2 V + 5 F2 → 2 VF5

Vanadiinipentafluoridia käytetään fluoraavana reagenssina. Se liittää fluoriatomeja tyydyttymättömiin yhdisteisiin kuten alkeeneihin. Fluorattujen aromaattisten yhdisteiden kanssa se reagoi muodostaen fluorattuja syklohekseenejä tai sykloheksadieenejä.

## Lähteet
Masala chai

**Masala chai** (suomeksi ’maustettu tee’) on intialainen teejuoma, joka valmistetaan mustasta teestä, maidosta, jaggery-sokerista ja tuoreista mausteista, tavallisimmin kanelista, inkivääristä, kardemummasta, mausteneilikasta ja pippurista. Käytetyt ainekset vaihtelevat jonkin verran alueittain, esimerkiksi Kashmirissa mustan teen tilalla käytetään vihreää ruutiteetä. Maito voi olla peräisin naudasta tai vesipuhvelista, Rajasthanissa myös dromedaarista.

Masala chai nautitaan usein iltapäivällä kello neljän aikoihin pienen välipalan, kuten samosan, kera. Sitä tarjoillaan myös kodeissa otettaessa vastaan vieraita. Kaduilla ja junissa työskenteleviä teekauppaita kutsutaan nimellä *chai wallah*.

Masala chai sai alkunsa tuhansia vuosia sitten muinaisen kuninkaan hovissa ayurvedisenä juomana, jolla puhdistettiin ja virkistettiin kehoa. Hovin kerrotaan sijainneen vaihtelevasti joko nykyisen Intian tai Thaimaan alueella. Alkuperäinen juoma ei sisältänyt lainkaan mustaa teetä ennen kuin britit toivat teenviljelyn Intiaan 1800-luvulla. Tavallisten intialaisten keskuudessa chaista tuli suosittua vasta 1900-luvulla teen halpenemisen myötä.

Länsimaisissa kahviloissa tarjottava **chai latte** poikkeaa alkuperäisestä masala chaista monellakin tapaa. Tee on yleensä mustaa irtoteetä tai rooibosta eikä CTC-teetä kuten Intiassa. Maito voidaan korvata kasvivalmisteella ja raakasokeri ruokosokerilla tai hunajalla. Tuoreiden mausteiden tilalla käytetään tavallisesti kuivattuja mausteita tai makusiirappia. Jos chai latteen sekoitetaan annos espressoa, siitä käytetään nimitystä **dirty chai**.

## Lähteet
S-53 (1941)

**S-53** () oli Neuvostoliiton laivaston Stalinets-luokan sukellusvene toisessa maailmansodassa.

## Valmistus

Alus tilattiin Vladivostokista Dalzavodin telakalta, missä köli laskettiin 28. syyskuuta 1938. Alus laskettiin vesille 30. elokuuta 1941 ja otettiin palvelukseen 30. joulukuuta 1943.

## Palvelus
Alus luovutettiin heinäkuussa 1955 Kiinalle, joka liitti sen laivastoonsa.

## Lähteet
*
*
* 
*

### Viitteet
Heinolan keskustaajama

**Heinolan keskustaajama** on Heinolan kaupungin keskustaajama Päijät-Hämeen maakunnan itäosassa, Ruotsalaisen laskuväylän, Kymijokeen kuuluvan Jyrängönvirran rannalla. Heinolan keskustaajamasta on maakuntakeskuksen eli Lahden kaupungin keskustaan maanteitse runsas 37 kilometriä.

Tilastokeskuksen taajama-aluerajauksen mukaan vuoden 2019 lopussa Heinolan keskustaajaman pinta-ala oli 16,58 neliökilometriä ja väkiluku 14&nbsp;231. Tilastollinen taajamarajaus voi poiketa virallisesta kunnanosien rajauksesta.

Heinolan kylä on esiintynyt muodoissa *Heinola* (1501) ja Hämeen ensimmäisessä maakirjassa *Heinoijla* (1539). Heinolan kylännimi on alkujaan talonnimi, joka sisältää sukunimen Heino. Se on muunnos germaanisesta henkilönnimestä Heinrich. Heinolan varhaisia asukkaita ovat olleet muun muassa Magnus Heinå, Olle Heinon (1470) ja Hannus Heinon (1487). Heinolan pitäjän alueella on Saulo Kepsun mukaan ollut asutusta jo 1200-luvulla. Hollolan emäseurakunnan alainen kappelikirkko rakennettiin Heinolan kylään vuonna 1630. Kappeliseurakunta Heinolan kylästä tuli 1687 ja itsenäisen seurakunta vuonna 1848. 

Heinolan kirkonkylän nimi otettiin myös nykyisen kaupungin lähtökohtana toimineelle, 1776 Kymenkartanon läänin hallintokeskukseksi perustetulle asutukselle Jyrängönvirran äärellä. Taustalla oli Kustaa III:n vuonna 1775 tekemä Suomen uusi läänijako (kuuteen lääniin) ja tähän liittyvä päätös siirtää läänin maaherran asuinpaikka eli residenssi Loviisasta Heinolaan. Näin läänin hallintokeskus olisi keskempänä lääniä. Tarkistuskäynnin seurauksena maaherra Riddercreutz esitti, että alkuun kaavaillun Heinolan kirkonkylän tienoon sijaan residenssi sijoitettaisiin Jyrängönvirran varrelle. Vuonna 1776 kruunu ostikin Tommolan ja Jyrängön perintöratsutilat maaherran ja lääninhallituksen virkamiesten käyttöön. Lääninhallitus muutti Heinolaan vuonna 1778. Jyrängön silta rakennettiin vuonna 1790.  Vuonna 1784 maaherra de Geer sai kotikappalaisen, joka piti oman toimensa ohella myös yleisiä jumalanpalveuksia. Oma pappi residenssiin saatiin vuonna 1806. Suomen sodan vuoksi Heinolan puukirkko valmistui vasta 1811. Kaupunginoikeudet tälle residenssille myönnettiin vuonna 1839.

Heinolan kirkonkylä (2&nbsp;201 as. vuoden 2019 lopussa) on tilastollisessa taajamajaottelussa yhä eri taajama kuin Heinolan keskustaajama (14&nbsp;231 as. 2019 lopussa). Kirkonkylä on silti ollut osa Heinolan kaupunkia vuodesta 1997, jolloin Heinolan maalaiskuntaa liitettiin osaksi Heinolan kaupunkia.


File:Heinolantori3.jpg|Heinolan toria (1989).
File:Heinolan seminaari - Uusi päärakennus (Toivo Salervo, et al, 1939 ) ja Vanha päärakennus (ark. Jac. Ahrenberg, 1901) - Lampikatu 5 - Seminaari - Heinola - 5.jpg|Heinolan seminaaria.
 

## Lähteet
S-54 (1938)

**S-54** () oli Neuvostoliiton laivaston Stalinets-luokan sukellusvene toisessa maailmansodassa.

## Valmistus

Alus tilattiin Vladivostokista Dalzavodin telakalta, missä köli laskettiin 24. marraskuuta 1936. Alus laskettiin vesille 5. marraskuuta 1938 ja otettiin palvelukseen 31. joulukuuta 1940.

## Palvelus
Alus katosi toukokuussa 1944.

## Lähteet
*
*
* 
*

### Viitteet
Madeirakastike

**Madeirakastike** () on kastiketta, jossa on mausteena madeira-viiniä. Kastikkeen pohjana on vahvaa lihalientä ja saostusaineena arrowjuurijauhoa tai maissijauhoa. Madeirakastikkeen väri saadaan tummemmaksi lisäämällä mukaan tomaattisosetta tai soijakastiketta. Ennen tarjolle asettamista kastikkeeseen lisätään kaksi ruokalusikallista voita nokareina tai sekaan vatkattuna. Madeirakastiketta käytetään muun muassa paistetun tai grillatun lihan, riistan ja kananlihan kanssa.

## Lähteet
Kateleipä

**Kateleipä** eli **kuverttileipä** ( < *couvrir*, kattaa)  on jokaiselle ruokailijalle valmiiksi pöytään tarjolle asetettu pieni leipä. Kateleipänä voi olla rinkeli, sarvi, sämpylä tai teeleipä, jotka usein on muotoiltu tavallista erikoisemmiksi kuten kierukoiksi, solmuiksi tai vastaaviksi leivonnaisiksi. Kateleipänä ei kuitenkaan käytetä suuresta leivästä paloiteltua viipaletta. Monesti kateleipien halutaan näyttävän juhlavilta.

## Lähteet